Folkemengden fulgte den ungarske munken til Paris, hvor han fikk møte Blanka av Castilla. Den samtidige kronikøren Matthew Paris mente at ungareren var en bedrager og at han sikkert var en av lederne bak det katastrofale barnekorstoget tidlig på 1200-tallet. Folkehæren fikk ikke lov å bevege seg fritt rundt i Paris; de fikk ikke lov til å gå over til den venstre bredden av Seinen, der Universitetet i Paris lå, muligens fordi Blanka fryktet opptøyer i samme omfang som studentenes streik ved Universitetet i Paris i 1229, da mange mistet livet.